Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 158

1. A civil szervezetek szerepe az EU-kommunikációban A civil társadalom aktív szerepe elengedhetetlen Magyarország sikeres EU-csatlakozási felkészüléséhez. A helyi és ágazati civil szervezetek kulcsszerepet játszanak a társadalom felkészülésében. A kommunikációs stratégia decentralizációjának és társadalmasításának programját csak a civil társadalmat alkotó szervezetekkel partnerségben lehet megvalósítani. Magyarországon mára elfogadottá vált, hogy a piacgazdaságra és a demokráciára épülõ társadalmak élete három elkülönülõ szektorban zajlik: a piaci, az állami (önkormányzati) és a civil szférában. A három szektor között olyan munkamegosztás és együttmûködés jött létre, amelynek felhasználása, becsatornázása az EU-kommunikációba össztársadalmi érdek. A civil egyesületek, a társadalmi önszervezõdés hagyománya évszázados elõzményekkel rendelkezik Magyarországon. Bár e hagyomány megtört 1948 és 1989 között, a rendszerváltás a civil szektor újjászületését és virágzását hozta. A civil társadalom fejlõdése az állampolgárok közvetlen aktivitásának köszönhetõ, a civil társadalom szervezõdéseinek ritmusa így nagyrészt független választási ciklusoktól. A civil társadalom az önkéntesség, a függetlenség, az egyéni kezdeményezés, a pluralizmus és a szolidaritás értékeinek megtestesítõje. Az EU-kommunikáció civil társadalmi decentralizációjának alapelvei: — a civil szervezetek nonprofit tevékenysége a társadalmi kommunikációt erõsíti, munkájuk az egyes társadalmi csoportok és a szolgáltató állam számára hozzáadott értéket képvisel, — hatékony társadalmi kommunikáció csak autonóm civil önszervezõdéssel és szolgáltatásokkal együtt mûködik, — a kormányzati és a civil szerepvállalás azonos rangú, egymást kiegészítõ szereppel bír, — a kormányzati és a civil szervezetek kapcsolatát az intézményesített partneri viszony jellemzi, az elszámoltathatóság, a kölcsönös nyilvánosság és átláthatóság alapján. Magyarországon körülbelül 60 ezer bejegyzett civil szervezetet tartanak nyilván. A KSH adatai szerint közülük körülbelül 47 ezer mûködik ténylegesen. E félszázezer szervezetben több tízezer ember dolgozik. A magyar civil szektor rendkívül tagolt és sokszínû. A civil szervezetek számos dimenzió mentén — helyi, országos, ágazati stb. — csoportosíthatóak. A tevékenység típusa szerint elkülöníthetõek — az öntevékeny szervezetek, klubok, körök; — a szolgáltató nonprofit szervezetek; — az érdekképviseleti, érdekvédelmi szervezetek; — az adománygyûjtõ, adományosztó szervezetek; — a szövetségek és ernyõszervezetek. 2002/151/II. szám Az EU-kommunikációs együttmûködés szükségessége és lehetõségei: — A civil szervezetek kreatív és innovatív kommunikációs ötletei szerepet kapnak a kommunikációs programok kidolgozásában és végrehajtásában. — A harmadik szektor a kormányzatnál hatékonyabban von be számos társadalmi csoportot az aktív csatlakozási felkészülésbe; illetve olyan csoportokat is bevon, amelyek kormányzat számára elérhetetlenek. — A civil szervezetek az EU-kommunikáció területén összekapcsolják a kielégítetlen helyi szükségleteket és az elérhetõ tudást, információkat. — A civil szervezetek hatékonyan képesek a KS kiemelt társadalmi célcsoportjait megszólítani, érintettségük érzését felkelteni, és érdekeik felismerését segíteni. — A civil szervezetek nélkülözhetetlen szereplõi lesznek a partneri együttmûködésre és többcsatornás finanszírozásra épülõ EUKK programok kivitelezésének.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes